			ΝΕΟΤΗΤΑ-ΕΦΗΒΕΙΑ
Ορισμός νεότητας:  η περίοδος της ζωής του ανθρώπου όπου ολοκληρώνεται η φυσική του ανάπτυξη και εντάσσεται στο κοινωνικό σύνολο.
			Χαρακτηριστικά της νεανικής ηλικίας
· Βιολογικά: Υγεία( π.χ. πλήττονται λιγότερο από κορονοϊό) ζωντάνια, δύναμη, αντοχή σφριγηλότητα, ενεργητικότητα
· Ψυχολογικά: ενθουσιασμός, παρορμητικότητα, μεγάλη όρεξη για τη ζωή, επιμονή, αγωνιστικότητα, όραμα για έναν καλύτερο κόσμο, δημιουργικότητα, πίστη στην ιδεολογία που πρεσβεύουν μεγαλύτερη διάθεση για αυτοθυσία, πείσμα, μαχητικότητα, απέχθεια στην υποκρισία, διάθεση για αυτοπροβολή
· Πνευματικά: καλύτερη μνήμη, φαντασία, ανάπτυξη κρίσης, πνεύμα γεμάτο ανησυχίες, αμφισβήτηση, τάση ανεξαρτητοποίησης, κριτική διάθεση
· Ηθικά: ειλικρίνεια, ευθύτητα, φιλοτιμία, αγνότητα, αμεροληψία, ανιδιοτέλεια, αυτοθυσία, ιδεαλισμός
Μειονεκτήματα της νεανικής ηλικίας
· Έλλειψη πείρας
· Ασταθής χαρακτήρας
· Αμφισβήτηση
· Παρορμητικότητα
Εφόδια που πρέπει να έχουν οι νέοι τη σημερινή εποχή
· Μόρφωση και γνώσεις όχι μόνο για επαγγελματική σταδιοδρομία αλλά και για γενική καλλιέργεια που θα οξύνει το νου, θα διευρύνει τους πνευματικούς ορίζοντες, θα οδηγήσει στην ολοκλήρωση της προσωπικότητάς τους. 
· Ολοκληρωμένη επαγγελματική κατάρτιση
· Αυτογνωσία ώστε να μπορούν να καταπολεμηθούν τα ελαττώματα
· Ηθικές αξίες και αρετές: αξιοπρέπεια, ειλικρίνεια, εντιμότητα, συνέπεια, υπευθυνότητα, ανθρωπιά ,αποφασιστικότητα, αυτοκυριαρχία, επιμονή, υπομονή, πίστη σε ιδανικά
· Διάθεση και επιμονή για βελτίωση της κοινωνίας
· Να θέτουν το γενικό συμφέρον υπεράνω του ατομικού
Σε τι πιστεύουν οι σημερινοί νέοι
· Ηθικές αξίες(δικαιοσύνη, ελευθερία, ισότητα, ειλικρίνεια, αλληλεγγύη, συνεργασία, αλληλοβοήθεια, αλληλοσεβασμός)
·  Στην ειρήνη και στον αγώνα για την εδραίωσή της
· Αγωνίζονται για τη δημοκρατία, τη δικαιοσύνη, την ελευθερία
· Ανησυχούν για το περιβάλλον
Πώς συμπεριφέρεται μερίδα των νέων
1. Αδιαφορούν για καθιερωμένες αξίες και ιδανικά
2. Αμφισβητούν κοινωνικούς θεσμούς και παραδόσεις
3. Προσπαθούν με τη μικρότερη προσπάθεια να αποκτήσουν περισσότερα αγαθά
4. Πολλές φορές εγκαταλείπουν το σχολείο ή την οικογένεια
5. Αγνοούν τις ανθρωπιστικές αξίες
6. Αδιαφορούν για σοβαρά κοινωνικά ζητήματα
7. Δείχνουν συχνά έλλειψη σεβασμού προς τους μεγαλύτερους
8. Στρέφονται στις υλικές απολαύσεις
9. Καταφεύγουν στα ναρκωτικά, στη βία, στο χουλιγκανισμό, στη ληστεία, στην επιθετική συμπεριφορά
10. Απορρίπτουν ιδανικά, όπως η θρησκεία και η πατρίδα
   Γρήγορη ωρίμανση των νέων στη σημερινή εποχή
1) Έχουν άμεση γνώση για το τι γίνεται στον κόσμο μέσω των Μ.Μ.Ε. και των μέσων κοινωνικής δικτύωσης
2) Μέσω της παιδείας αποκτούν γνώσεις που τους είναι χρήσιμες για το μέλλον τους
3) Έχει διευκολυνθεί η διαδικασία ανάπτυξης διαπροσωπικών σχέσεων
4) Συμμετέχουν πιο ενεργητικά σε αθλητικούς , πολιτιστικούς και άλλους συλλόγους και μέσω αυτών μαθαίνουν να συνεργάζονται, να  είναι πιο υπεύθυνοι.
Προβλήματα που αντιμετωπίζουν οι νέοι στη σημερινή εποχή
A. Η επαγγελματική αποκατάσταση
B. Η ένταξή τους και η προσαρμογή τους στην κοινωνία
C. Η διαφορά αντιλήψεων με τους μεγαλύτερους όσον αφορά τον τρόπο ζωής=> χάσμα των γενεών
D. Οι σχέσεις με το άλλο φύλο.
E. Ιδεολογική σύγχυση
F. Έλλειψη προτύπων και ιδανικών
G. Κρίση των ηθικών αξιών
Οι νέοι κατηγορούνται από τους μεγαλύτερους ως
· Ανυπόμονοι, ανώριμοι
· Χωρίς σεβασμό στις καθιερωμένες αξίες και ιδανικά
· Οξύθυμοι, αντιδραστικοί, αυθάδεις, αλαζονικοί, αδιάλλακτοι
Οι μεγαλύτεροι κατηγορούνται από τους νέους ως
· Συντηρητικοί, αναχρονιστές
· Υποκριτές 
· Εγωιστές με έλλειψη διάθεσης για κατανόηση, συνεννόηση, συνεργασία, συμπαράσταση 
Νέοι και πολιτική
Σε πολλές περιπτώσεις οι νέοι εκφράζουν αδιαφορία για την πολιτική ζωή του τόπου αλλά και γενικότερα και την αντιμετωπίζουν με απάθεια, αδιαφορώντας για τα κοινά. Η στάση τους αυτή οφείλεται α)στο σύγχρονο τρόπο ζωής( έντονοι ρυθμοί στο σχολείο, στα φροντιστήρια, διαρκής ενασχόληση με το διαδίκτυο, τα μέσα κοινωνικής δικτύωσης, τα παιχνίδια στους υπολογιστές) β) στην απαξίωση της πολιτικής λόγω φαινομένων διαφθοράς, αναξιοκρατίας, ξύλινου πολιτικού λόγου. Το φαινόμενο αυτό καθιστά τους νέους πιο ευάλωτους  1)στην προπαγάνδα 2) στη χειραγώγηση ενώ 3)υπονομεύει και το δημοκρατικό πολίτευμα. Οφείλουν επομένως η οικογένεια, το σχολείο και η Πολιτεία να προσφέρουν πνευματικά και ηθικά εφόδια στου νέους, ώστε να μετατραπούν σε μορφωμένους, ενημερωμένους, υπεύθυνους και ενεργούς πολίτες, οι οποίοι θα έχουν αναπτυγμένη πολιτική και κοινωνική συνείδηση.
		Συμβολή του σχολείου στην  κοινωνικοποίηση των νέων
-Διευκολύνει τη διαδικασία επικοινωνίας των νέων με τη συστηματική εκμάθηση της γλώσσας
-βοηθά να αναπτυχθούν διαπροσωπικές σχέσεις, κοινωνικές δεξιότητες και φιλικές σχέσεις
- βοηθά να αποκτήσουν αυτοπεποίθηση, αυτοεκτίμηση και αυτοεπιβεβαίωση
- μέσω προγραμμάτων, εκδηλώσεων, εργασιών, συμμετοχής σε ομάδες(αθλητικές, χορευτικές, πολιτιστικές κ.α.) βοηθά τους νέους να κοινωνικοποιούνται, να δημιουργούν, να μάθουν να συνεργάζονται και να σέβονται ο ένας τον άλλον ,να περιορίζουν τον εγωισμό τους
- μέσω της μάθησης καλλιεργεί ιδανικά, ηθικές αξίες καταπολεμά το ρατσισμό και τη μισαλλοδοξία
-με οργάνωση κοινωνικών δραστηριοτήτων, όπως θεατρικές παραστάσεις, δραματοποίηση λογοτεχνικών κειμένων, οργάνωση σχολικών εφημερίδων συντελεί στην κοινωνικοποίηση των νέων
-μέσω του διαλόγου που αναπτύσσεται στην τάξη αναπτύσσεται το δημοκρατικό πνεύμα, ο αλληλοσεβασμός

